钦定古今图书集成/历象汇编/庶征典/第006卷 > 《管子》 > 《幼官》
## 钦定古今图书集成/历象汇编/庶征典/第006卷 > 《管子》 > 《幼官》

春行冬政肃，

〈注〉肃，寒也，冬气乘之故也。

行秋政，雷

春阳秋阴，阴承阳，故“雷。”

“行《夏政》”，“阉。”

春既阳，夏又阳，阳气猥并，故“掩闭” 也。

夏，行春政风。

春箕宿多风

行冬政落，

寒气肃杀故凋落也

重则雨雹。

其灾重，则雨雹水寒所致；

行秋政水。

秋毕宿多霖雨

秋行夏政叶。

盛，阳气乘之，故卉木生叶。

行《春政华》。

少阳气乘之，故卉木更生华。

行冬政耗。

盛阴肃杀故虚耗

冬行秋政，雾。

秋多阴雾

行夏政，雷

盛阳乘盛阴，故“雷” ；

行春政，烝泄。

少阳乘阴故烝泄